# Mødereferat – møde 6

**Dato:** 15.10.2014 kl. 19.00 – 20.30

**Sted:** Bråddenhøjvej 13, 8860 Ulstrup

**Deltagere:** Lars H. Storgaard(LHS), Lasse Schurmann(LS), Marianne Rigtrup(MR), Henrik Berg Laustsen(HBL), Morten Dam(MD), Jens Aage Hansen(JAH), Søren Dalby(SD).

Også inviteret: Morten Hvidt Christensen(MHC) administrator for infostander og hjemmeside.
Suppleant: Ebbe Kjær Madsen(EKM)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.
*Formand*Protokollen er pt. hos SD, gennemses og opdateres efter sekretærskift.

*Næstformand*Havde haft møde med MHC vedr. strategi for hjemmeside og infostander. Se pkt. 5.

*Kasserer*Fremviste saldo og havde betalt Blomstertorvet for strøm siden opstart. Der kan ikke reduceres yderligere i forbrug. Der er nu grundlag for at estimere næste års budget vedr. strøm til infostander. Til næste møde udarbejdes udkast til budget for 2015. LS/SD

*Sekretær*Intet

*Udvalg/andre*Se pkt. 5.

1. Sager til behandling.

*Status på Hjemmeside og Infostander. v. MR og MHC*
Trafikken til hjemmesiden kommer især fra Facebook. Tendens til at besøg på hjemmesiden varer lidt længere end tidligere.
MR og MCH havde drøftet forslag til strategi for anvendelse og annoncer på hjemmeside og infostander. Dette blev udleveret på mødet, men ikke behandlet i detaljer. Da sagen er vigtig at få behandlet blev der nedsat et hurtigt arbejdende udvalg bestående af MR, MHC, MD og SD. Forslag til beslutning udarbejdes til næste møde. Indhold, annoncestrategi og konsekvenser herunder ressourcebehov skal indgå i oplægget. SD indkalder. Første møde blev fastlagt til tirsdag den 21.10 kl. 08.00 hos SD.

*Hjertestarter i Ulstrup*Foreningen Kunst redder Liv, har via lokale sponsorer indsamlet midler, så en hjertestarter kan anskaffes. Den placeres udenfor og centralt ved indgangen til Dagligbrugsen. SD modtog på Ulstrups vegne hjertestarteren på sammenkomst i Hallen tirsdag den 7.10. Hjertestarteren blev demonstreret for de fremmødte. SD tilbød at kigge på muligheden for at Ulstrup Lokalråd kan finansiere servicekontrakt incl. forsikring. Bestyrelsen for Ulstrup Lokalråd besluttede, at man gerne ville bidrage med servicekontrakt svarende til 2055 kr. pr. år incl. moms. Perioden er sikkert 5 år. Det forventes, at Dagligbrugsen finansierer strøm og evt. installation. Da det er vigtigt, at så mange som muligt kan yde førstehjælp og herunder betjene hjertestarteren, vil Ulstrup Lokalråd tage initiativ til at der afholdes førstehjælpskurser. Tilbud fra Kunst redder Liv for 4 timers kursus er modtaget. 250 kr. pr. deltager. SD undersøger, om der kan indhentes billigere tilbud. MD undersøger tilsvarende (fra DGI). Der tages senere som led i PR aktiviteter stilling til sagen.

*Aktiviteter for erhvervslivet i Ulstrup*
Med formål at støtte erhvervslivet i Ulstrup besluttedes det på sidste møde at LS, EKM, HBL og SD skulle vurdere mulighederne. På et møde hos LS den 08.10 blev en del forslag listet. SD talte derefter med Bent Kibsgaard, som også gav input til tiltag. Gruppen arbejder videre med emnet. SD orienterede om, at også Hammel Erhvervsnetværk arbejde med lignende tanker. SD´s medlemskab af Hammel Erhvervsnetværk skulle oprindelig ses i lyset af, at man ønskede at sætte fokus på den vestlige del af kommunen. Men status er, at netværket nu fokuserer meget på Hammel og nærmeste omegn. Dette er helt ok. Man ser det som naturligt, at der er specifik fokus og aktiviteter på det lokale i Hammel og i Ulstrup. Man ser gerne i Hammel, at SD fungerer som kontaktperson til Ulstrup og udnytter kendskabet til hvad der foregår begge steder. Derfor er SD i en kortere periode også med i en arbejdsgruppe som skal se på hvad der kan gøres for at støtte erhvervslivet i Hammel

*Status på diverse projekter, Træksti, Dannebrogsplads. v. MR/SD.
Træksti:* MR redegjorde for at der nu var lagt en slagplan for etablering af trækstien. Opstart med fysisk etablering forventes i foråret 2015.

*Dannebrogspladsen*Visionsplanen for Dannebrogspladsen er nu godkendt i byrådet på møde den 25.9. SD har rettet henvendelse til kommunen om en tidsplan for det næste igangsættende møde. Tilbagemelding afventes. SD rykker igen efter efterferien. Det er tanken at projektet skal skydes i gang i oktober 2014, og at der fysisk skal ske noget i 2014.

 *Kontaktpersoner til projekter v. SD.*Listen blev justeret ved, at LS nu også er tovholder på julebelysning. Det blev besluttet at LS sikrer hjælp til juleophængning – med omfang: lys i træerne. Følgende mødes Lørdag den 22.11 kl. 09.00 på torvet: SD, MD, MHC, JAH, HBL samt repræsentant for LS, da han er i NewYork på det tidspunkt. LS afklarer.

1. Eventuelt.
*Restaurant Gudenåen.* LHS orienterede om, at man havde officiel genåbning af ”Forsamlingshuset Restaurant Gudenåen” på Søndag den 19. Ikke alle havde modtaget mail. Den eftersendes af MR.

MR fremviste en bog, udgivet 2009 om Ulstrup og omegn.
2. Dato for næste møde.
Onsdag den 26.11.2014 kl. 19.00 – 21.00 I Forsamlingshuset Restaurant Gudenåen

Godkendt 26.11.2014

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Jens Aage Hansen Lars H. Storgaard Henrik Berg Laustsen

\_\_\_\_\_\_\_\_\_\_\_

Morten Dam